王之望
出疆次副使准阴舟行
丁年慕请缨，白首翻攘袂。
輶轩遽凭轼，魏阙频回睇。
两淮经战争，万物皆惟悴。
云繁雪霰舞，风猛波涛沸。
椎凌仅通航，鼓夜无停枻。
依樯闻喜朝鲜，酌斚烹匀鳜。
出塞那复古，涉川今已利。
一节谁与持，同舟心靡异。
奋身徇主忧，图国忘私计。
昌黎去怀妾，定远老思妹。
高情独无戚，慧眼不留翳。
岂惟诗酒豪，抑亦文武备。
开馆昔登瀛，奉车元起沛。
君遭功名迫，我堪閒散置。
他年洛下吟，忆君徒拥鼻。